Lav et referat af nedenstående tekst:

Tekst:
De udfordringer, som landmanden Peter Nielsen har, havde han mandag mulighed for at diskutere med landbrugs- og fødevareminister Rasmus Prehn (S). Ministeren var selv trukket i den blå kedeldragt og skulle igennem en dag som praktikant hos landmanden. -	Det gør, jeg får et andet indtryk af, hvordan dagligdagen er på et landbrug som Peters her, men jeg får også en helt anden mulighed for at tale med Peter om de hverdagsudfordringer, han har, siger Rasmus Prehn. Peter Nielsen er også glad for, at ministeren er kommet på besøg for at høre om udfordringerne. -	Det er da meget vigtigt, at de får en indsigt i, hvor meget energi vi bruger, og hvor meget der skal til, siger han. Forbrugeren bliver ramt Hver eneste dag skal køerne malkes med elektrisk malkemaskine på Peter Nielsens landbrug lige uden for Løgstør. De stigende energipriser gør dog livet som landmand mere og mere udfordrende. -	Når min mælkepris stiger, fordi jeg får nogle højere udgifter, er der kun en måde at få dem dækket ind, og det er ved, at det havner ved forbrugeren – desværre, siger Peter Nielsen. Det store energiforbrug på gårdene kan allerede mærkes i butikkerne, for mens elpriserne er steget med over 60 procent siden april 2021, er prisen for en liter mælk i samme periode steget med over 20 procent. -	Vi skal tage det her meget alvorligt, og det gør vi også fra regeringens side, siger Rasmus Prehn. Hjælp til elregningen på vej I sidste uge præsentere regeringen et forsalg om en afdragsordning på elregningen, men nu vil de også kigge på at få prisen på el sat ned. Der, hvor der for alvor er mulighed for at gøre noget, når vi taler elpris, er de EU-regler, der er for, hvordan man fastsætter elpriserne – gør det mere fri af for eksempel gaspriser, det er der, vi for alvor kan batte noget, siger ministeren. Selvom ministeren ikke kunne give Peter Nielsen et afslag på elregningen under besøget, så er landmanden glad for besøget. -	Rasmus har været helt nede på jorden og gået til opgaven med krum ryg, som vi siger, og så har han været god til at lytte, siger han.

Referat:
Rasmus Prehn (S) var mandag i praktik hos en landmand for at blive klogere på hverdagen i dansk landbrug og de udfordringer, de står med.